BioWare
BioWare − amerikiečių valdoma kanadiečių įmonė, kurianti kompiuterinius žaidimus. Ją 1995 m. įkūrė Ray Muzyka, Greg Zeschuk ir Augustine Yip. Specializuojasi kompiuterinių ir video žaidimų konsolėms skirtų žaidimų kūrime. Šios įmonės sukurti kompiuteriniai vaidmenų žaidimai, tokie kaip „Baldur's Gate“ ir „Neverwinter Nights“, gavo itin aukštus įvertinimo balus bei susižėrė daugybę apdovanojimų. Taip pat kompanija sukūrė ir kitus sėkmingai rinkoje įsitvirtinusius vaidmenų žaidimus ir jų tęsinius, tokius kaip „Star Wars: Knights of the Old Republic“, „Jade Empire“, „Mass Effect“ ir „Dragon Age: Origins“.